*Én vagyok az élet kenyere.* (Jn 6,48)

Az ÓSZ a Mindenható Isten a „Vagyok” kifejezéssel mutatkozik be választott népének, Izráelnek. Itt Jézus ugyanezt a kifejezést használta. Úgy is érthetjük, hogy leleplezi Önmagát a hallgatok előtt, kinyilatkoztatja, hogy Ő az Isten. Természetesen Ő a Fiú Isten, akit az Atya küldött (engedett) el a földre.

Nem csak mint Isten mutatkozik be, hanem mint az élet kenyere. A Biblia szóhasználatában a kenyér és az élet szoros kapcsolatban volt, akinek kenyere volt, nem halt éhen.

Jézus Önmagára vonatkoztatja a kenyér szerepet. Ő az a kenyér, amely az élet kenyere. Annak az életnek a kenyere, amely az örökkévalóságra vonatkozik. Amely által a mennybe jutunk. Jézus valóban a mennybe jutás lehetősége. A kereszt a helyettesítő áldozat helye és ezáltal juthat az ember a mennybe.